**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Prijedlog Odluke o kupnji nekretnina oznake čst.zem. 3214 i 3215, k.o. Donja Podstrana.

**PRAVNI TEMELJ:** Zakon o vlasništvu i drugim stvarnim pravima, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga Odluke o kupnji nekretnina oznake čst.zem. 3214 i 3215,** **k.o. Donja Podstrana**

Sukladno Zakonu o grobljima („Narodne novine“ broj 19/98, 50/12, 89/17), izgradnja i rekonstrukcija groblja u interesu je Republike Hrvatske, a isto u smislu Zakona o komunalnom gospodarstvu („Narodne novine“ broj 68/18, 110/18, 32/20) predstavlja građevinu komunalne infrastrukture.

Čst.zem. 3214 i 3215 obje k.o. Donja Podstrana, sukladno važećoj prostorno planskoj dokumentaciji Općine Podstrana nalaze se u obuhvatu Detaljnog plana uređenja groblja Ban-Podstrana, u cjelini na predjelu na kojem je planirano širenje, odnosno izgradnja novog dijela mjesnog groblja Ban.

**Čst.zem. 3214** ukupne površine 879 m2 (zgrada površine 40 m2 i voćnjak 839 m2) upisana u zk.ul. 3078, k.o. Donja Podstrana i **čst.zem. 3215** ukupne površine 2108 m2 (pašnjak površine 2082 m2 i zgrada 26 m2) upisana u zk.ul. 6723, k.o. Donja Podstrana, upisanog su vlasništva i posjeda Mijatović Marija, žena Petra, OIB: 69483488828, Split, Mostarska 49, za cijelo.

Predmetne čst.zem. nemaju upisanih tereta niti evidentiranih plombi u redoslijedu za rješavanje.

Od strane ovlaštenog sudskog vještaka Ivana Mijanovića, dipl.ing.građ. izrađen je procjembeni elaborat od 02. veljače 2024. godine kojim je utvrđeno sljedeće:

* tržišna vrijednost nekretnina označenih kao čst.zem. 3214 i 3215 k.o. Donja Podstrana u iznosu od 116,87 eura za 1m2, što za čst.zem. 3214 površine 879 m2 daje ukupnu cijenu od 102.728,73 eur, te za čst.zem. 3215 površine 2108 m2 ukupnu cijenu od 246.361,96 eura, odnosno sveukupno 349.090,69 eura,
* vrijednost građevinskih poboljšica nekretnina označenih kao čst.zem. 3214 i 3215 k.o. Donja Podstrana u iznosu od 12.170,40 eur za čst.zem. 3214, te iznos od 6.732,00 eura za čst.zem. 3215, odnosno sveukupno 18.902,40 eura.

Slijedom izloženog, predlaže se donijeti sljedeći akt:

Na temelju članka 35. Zakona o vlasništvu i drugim stvarnim pravima ("Narodne novine", broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članka 30. Statuta Općine Podstrana („Službeni glasnik Općine Podstrana“ broj 7/21, 21/21, 4/23) Općinsko vijeće Općine Podstrana na 28. sjednici održanoj dana 02. svibnja 2024. godine donosi sljedeću

## **ODLUKU**

o kupnji nekretnina

**Članak 1.**

Općina Podstrana otkupit će od Marije Mijatović OIB: 69483488828, Split, Mostarska 49, za cijelo, nekretninu označenu kao čst.zem. sudske i katastarske oznake 3214, površine 879 m2, upisana u zk.ul. 3078 , k.o. Donja Podstrana.

Općina Podstrana otkupit će od Marije Mijatović OIB: 69483488828, Split, Mostarska 49, za cijelo, nekretninu označenu kao čst.zem. sudske i katastarske oznake 3215, ukupne površine 2108 m2, upisana u zk.ul. 6723, k.o. Donja Podstrana.

**Članak 2.**

Općina Podstrana otkupit će nekretnine opisane u članku 1. ove Odluke u svrhu proširenja groblja Ban-Podstrana.

**Članak 3.**

Za nekretninu opisanu u članku 1. stavak 1. ove Odluke utvrđuje se kupoprodajna cijena u iznosu od 116,87 eura za 1 m2, odnosno ukupna kupoprodajna cijena za nekretninu iz članka 1. stavak 1. ove Odluke iznosi 102.728,73 eura, te vrijednost građevinskih poboljšica u iznosu od 12.170,40 eura.

Za nekretninu opisanu u članku 1. stavak 2. ove Odluke utvrđuje se kupoprodajna cijena u iznosu od 116,87 eura za 1 m2, odnosno ukupna kupoprodajna cijena za nekretninu iz članka 1. stavak 2. ove Odluke iznosi 246.361,96 eura, te vrijednost građevinskih poboljšica u iznosu od 6.732,00 eura.

Jedinične cijene zemljišta i poboljšica utvrđene su sukladno procjembenim elaboratom tržišne vrijednosti nekretnina, izrađene od stalnog sudskog vještaka za graditeljstvo Ivan Mijanović, dipl.ing.građ. broj elaborata 35/2024 od 02. veljače 2024. godine.

**Članak 4.**

Između Marije Mijatović kao prodavatelja i Općine Podstrana kao kupca zaključit će se Ugovor o kupoprodaji nekretnina iz članka 1. ove Odluke.

Uknjižba prava vlasništva na ime Općine Podstrana provest će se odmah po sklapanju Ugovora o kupoprodaji iz prethodnog stavka ovog članka.

Isplata kupoprodajnih cijena te vrijednosti poboljšica iz članka 3. ove Odluke izvršit će se u roku od 30 dana od upisa prava vlasništva na ime Općine Podstrana.

**Članak 5.**

Zadužuje se Upravni odjel za pravne poslove i strateško upravljanje da izradi ugovor o kupoprodaji iz članka 4. ove Odluke.

Ovlašćuje se općinski načelnik na sklapanje ugovora o kupoprodaji iz članka 4. ove Odluke.

**Članak 6.**

Ova Odluka stupa na snagu 8. (osmog) dana od dana objave u „Službenom glasniku Općine Podstrana“.

KLASA: 024-02/24-01/07 Predsjednik

URBROJ: 2181-39-01-24-03 Općinskog vijeća

Podstrana, 02. svibnja 2024. godine Zdravko Galić